***The Year of the Sex Olympics*** (sh. *Godina seks olimpijade*) je britanska science fiction TV drama snimljena u režiji Michaela Elliotta prema scenariju Nigela Knealea i prikazana 1968. godine na programu mreže BBC2 u okviru antologije *Theatre 625*.

Radnja se događa u budućnosti u kojoj je društvo podijeljeno na obrazovanu elitu i mase koje se drže u pokornosti pomoću masovnih medija, odnosno televizije koje prikazuje pornografske i druge sadržaje koji koriste njihove najniže porive. Protagonist, koga tumači Leonard Rossiter, je producent koji dođe na ideju da ponudi novu emisiju koja prikazuje kako se mala grupa ljudi, odnosno jedna porodica, pokušava preživjeti na izoliranom otoku, te kako im producenti kao dodatnu poteškoću i atrakciju za gledatelje ubace psihopata koji ih pokušava ubiti.

Kneale, koji je nekoliko godina ranije kao TV-dramu adaptirao znameniti Orwellov roman *1984*, je inspiraciju dijelom pronašao u Orwellovom konceptu prolefeeda kojima je režim mase prolova držao u pokornosti, ali isto tako i tada aktualnom seksualnom revolucijom i kolapsom svih dotadašnjih moralnih vrijednosti, a za koje je bio uvjeren da će budućim vlastodršcima poslužiti kao sredstvo za brojne zloupotrebe. *The Year of the Sex Olympics* je bila jedna od prvih BBC-jevih TV-drama snimljenih i emitiranih u boji, a u nju je uložena za tadašnje standarde prilično visoka količina novca. Drama je imala gledanost, ali nije izazvala pozitivne reakcije. Godine 1970. je reprizirana u skraćenoj verziji.

Kao i kod mnogih sličnih TV-emisija tog doba, njene kopije su postale predmetom recikliranja u svrhu uštede magnetoskopskih vrpci, te originalna verzija u boji više ne postoji. Dugo se smatrala izgubljenom, ali je 1980-ih pronađena crno-bijela kopija, koja će nekoliko godina kasnije biti izdana na DVD-u.

*The Year of the Sex Olympics* je iz zaborava izašla zahvaljujući tome što su se 2000. na programu britanske televizije pojavile nove reality emisije kao što su *Big Brother* i *Survivor*, a što je tadašnju novinarku Nancy Banks-Smith potaklo da ustanovi kako je *The Year of the Sex Olympics* u mnogo čemu predvidjela budućnost.

Vanjske veze
------------

* *The Year of the Sex Olympics* na sajtu IMDb
* *Theatre 625 - The Year of the Sex Olympics* na sajtu IMDb
* *Theatre 625 - The Year of the Sex Olympics* na TV.com
* British Film Institute Screen Online
* Action TV Arhivirano 2005-11-18 na Wayback Machine-u
* DVD Times review

| * p
* r
* u
Djela čiji je autor Nigel Kneale |
| --- |
| Quatermass |
| Ostalitelevizijskiscenariji | 
* *Arrow to the Heart* (1952)
* *Nineteen Eighty-Four* (1954)
* *The Year of the Sex Olympics* (1968)
* *The Stone Tape* (1972)
* *Bedtime Stories* (1974)
* *Beasts* (1976)
* *Kinvig* (1981)
* *The Woman in Black* (1989)
* *Sharpe's Gold* (1995)

 |
| Ostalifilmskiscenariji | 
* *The Abominable Snowman* (1957)
* *Look Back in Anger* (1959)
* *The Entertainer* (1960)
* *H.M.S. Defiant* (1962)
* *First Men in the Moon* (1964)
* *The Witches* (1966)
* *Halloween III: Season of the Witch* (1982)

 |

| * p
* r
* u
Antologija *Theatre 625* |
| --- |
| 
* *Talking to a Stranger* (1966)
* *The Basement* (1967)
* *The Year of the Sex Olympics* (1968)

 |

| * p
* r
* u
Antologija *The Wednesday Play* |
| --- |
| 
* *Fable* (1965)
* *Up the Junction* (1965)
* *The End of Arthur's Marriage* (1965)
* *Stand Up, Nigel Barton* (1965)
* *Vote, Vote, Vote for Nigel Barton* (1965)
* *Cathy Come Home* (1966)
* *Pity About the Abbey* ([repriza] 1966)
* *In Two Minds* (1967)
* *A Beast With Two Backs* (1968)
* *Spoiled* (1968)
* *The Big Flame* (1969)
* *Son of Man* (1969)
* *No Trams to Lime Street* (1970)
* *The Year of the Sex Olympics* ([repriza] 1970)
* *The War Game* (1985, dovršena 1965)

 |